今日係上環開工，順便試下呢間外賣便當。開得係上環都係走高檔路線架喇，食個飯盒仔都 $78，不過唔試真係唔知原來咁好食。店員仲好鬼熱情同我介紹今日有咩餸，我見個咖喱雞咁正都流晒口水。最後揀咗黃薑飯、咖喱雞、白蘿蔔、秋葵同蕃茄仔($78)，店員仲塞到個飯盒滿晒添！但個飯盒 Size 就唔算大。黃薑飯好香，咖喱雞都好嫩滑，非常夾呀！自家製嘅 Corn chowder ($25) 仲好味，湯應稠身，粟米味濃郁，仲夠晒熱辣辣，冬天飲好正。